Mitmene funktsioon
Mitmene funktsioon ehk mitmeväärtuseline funktsioon on funktsiooni üldistus, mille määramispiirkonnas vastab mõnele argumendi väärtusele vähemalt kaks väärtust. Tavaliselt tõlgendatakse mitmest funktsiooni teatud üheste funktsioonide, vaadeldava mitmese funktsiooni harude, hulgana. Näiteks funktsiooni y = x2 pöördfunktsiooni harud on x = √y ja x = -√y.